ግብፅ በሕዳሴው ግድብ ምክንያት ከኢትዮጵያ ጋር ወደ ጦርነት  እንደማትገባ  ገለጸች
– ኢትዮጵያ በአባይ ወንዝ ላይ እየገነባች ባለችው የሕዳሴ ግድብ ምክንያት ወደ ጦርነት እንደማትገባ ግብፅ አስታወቀች። የግብፅ ጊዚያዊ መንግሥት ፕሬዘዳንት አድሊ መንሱር ልዩ ልዑክ ሞና ኦማር በኡጋንዳ  ካምፓላ ለሪፖርተሮች እንደገለጹት ግብፅ በሕዳሴው ግድብ ዙሪያ ከኢትዮጵያ ጋር   ለመደራደር ፍላጎት አላት፡፡በተለያዩ ወገኖች የሚሰጡ አስተያየቶች የሃሳብ ልዩነቶች እንጂ ሁለቱ አገሮች ወደ  ጦርነት  ይገባሉ ማለት እንዳልሆነ ኦማር ገልጸዋል፡፡ የቀድሞ የግብፅ ፕሬዘዳንት ሙሐመድ ሙርሲ አገራቸው ከሃምሳ ዓመት በፊት በተደረገ የቅኝ ግዛት ስምምነት ያገኘችውን የውሃ አጠቃቀም መብት ለማስከበር ሁሉንም አማራጭ እንደምትጠቀም ባለፈው ወር መግለጻቸው ይታወሳል ፡፡